2016 Pirelli-kalender maak nuus - vir 'n goeie rede | SARIE
FOTO: Verwante Artikels
2016 Pirelli-kalender maak nuus – vir ‘n goeie rede
2016 Pirelli-kalender maak nuus – vir ‘n goeie rede	deur SARIE.com-span
Vanjaar se Pirelli-kalender het almal aan die praat aangesien dié een afwyk van die kenmerkende samestelling van sexy, smeulende foto’s. Die 2016-kalender fokus eerder op die prestasies van ’n diverse groep vroue, berig The Telegraph. Die bekende fotograaf Annie Leibovitz het nie net die vroue afgeneem nie, maar sy het elkeen met die hand uitgesoek en verduidelik hulle het die lys gehaal omdat sy elkeen bewonder.
Hier is die invloedryke vroue wat in die kalender te sien is:
Komediant Amy Schumer (hooffoto en foto hierbo)
Tennisspeler Serena Williams Die 82-jarige musikant Yoko Ono
Skrywer Fran Lebowitz
Tavi Gevinson (19), skrywer en tydskrifredakteur
Ava DuVernay, regisseur en draaiboekskrywer
Model Natalia Vodianova, ook die stigter van die Naked Heart-stigting
Aktrise Yao Chen
Musikant Patti Smith
Agnes Gund, filantroop, en kampvegter vir kunsopvoeding
Filmvervaardiger Kathleen Kennedy
Mellody Hobson, president van Ariel Investments
Kunstenaar Shirin Neshat
Lees meer oor dié vroue HIER.
Dié video gee jou ’n agter-die-skerms-kykie van die 2016 Pirelli-kalender
Volgens Harper’s Bazaar is dit die 43ste Pirelli-kalender. Die kalender word nie verkoop nie en eksemplare word jaarliks deur die Italiaanse motormaatskappy Pirelli as geskenke gegee aan ’n uitgesoekte elite-groepie.
Bronne: The Telegraph en Harper’s Bazaar
Gert-Johan Coetzee help geld insamel vir Johannesburgse Balletgeselskap